
	REPUBLIKA HRVATSKA
	VARAŽDINSKA ŽUPANIJA
OPĆINA JALŽABET
Općinsko vijeće
[bookmark: _Hlk98161741]Klasa: 024-01/22-01/11
Urbroj: 2186-4-01-1-22-1
Jalžabet, 29.03.2022. godine

[bookmark: _Hlk97728542]Na temelju članka 98. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08 i 36/09, 150/11, 144/12, 19/13, 137/15, 123/17, 98/19, 144/20) i članka 33. Statuta Općine Jalžabet (»Službeni vjesnik Varaždinske županije«, broj 31/09, 28/13, 10/15 i 17/21), Općinsko vijeće Općine Jalžabet na sjednici održanoj 29.03.2022. godine, donosi

Odluku o izmjeni Poslovnika o radu Općinskog vijeća Općine Jalžabet

Članak 1.
Ovom Odlukom mijenja se cijeli članak 66. Poslovnika o radu Općinskog vijeća Općine Jalžabet i glasi:

Predsjednik Vijeća saziva i predsjedava sjednicama Vijeća. 
Za slučaj spriječenosti zamjenjuju ga potpredsjednici Vijeća sukladno članku 18. ovog Poslovnika. 
Redovite sjednice Vijeća održavaju se prema potrebi, a najmanje jednom u 3 mjeseca. Izvanredne sjednice Općinskog vijeća održavaju se zbog potrebe rasprave i odlučivanja o hitnim predmetima od interesa za Općinu koji ne trpe odgodu. 
Za redovite sjednice dostavlja se vijećnicima prijedlog dnevnog reda sa materijalima koji se odnose na prijedlog dnevnog reda i zapisnik o radu sa prethodne sjednice u pravilu 7 dana prije održavanja sjednice.
Sjednica Vijeća može se sazvati i elektroničkim putem. U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice predstavničkih tijela iznimno se mogu održavati elektroničkim putem ili na način da jedan dio članova Vijeća u radu sjednice Vijeća sudjeluje neposredno a drugi dio posredno elektroničkim putem.

Članak 2.
Ova Odluka stupa na snagu osmoga dana od dana objave u „Službenom vjesniku Varaždinske županije“.

Predsjednik Općinskog vijeća
    		   Siniša Sreček

